‎(ผลงานซีรีส์จาก NETFLIX)
‎เราตระหนักว่าในตอนนี้
‎คุณเสี่ยงจะพ้นจากตำแหน่งที่มัลวาร์กรุ๊ป
‎ดังนั้นเราอยากจะแจ้งให้คุณทราบถึง
‎ความผิดปกติทางตัวเลขบัญชี ‎ที่จะส่งผลกระทบต่อเอนริเก้ วิลสัน
‎ถ้ามีโอกาสที่มันจะถูกเปิดเผยต่อสาธารณชน ‎เขาจะต้องเปลี่ยนใจ
‎ในที่ประชุมคราวหน้าแน่
‎จำไว้ด้วย คุณได้เราก็ได้
‎อรุณสวัสดิ์คุณเฮโนเวส มีอะไรให้ผมช่วยครับ
‎จดหมายที่คุณสอดไว้ใต้ประตูห้องผม ‎ใครเป็นคนให้คุณมา
‎ไม่ทราบครับ
‎มันอยู่ในกล่องจดหมายที่แผนกต้อนรับ
‎ผมไม่ได้โทรแจ้งเพราะเห็นว่ามันเช้าอยู่
‎ถามทำไมเหรอครับ
‎เปล่า ไม่มีอะไร ขอบคุณนะ
‎ขอให้โชคดี
‎โชคดีครับ คุณเฮโนเวส
‎ปาตริเซีย ซานเชซ เอลวิร่า
‎- เห็นด้วย ‎- เห็นด้วย
‎ฮาเวียร์ รูอิซ โกเมซ ลูฮาน
‎- ไม่ครับ ‎- ไม่
‎ซาบิโน โรฮาส บุสโตส
‎- เห็นด้วย ‎- เห็นด้วย
‎โดโลเรส เบร์นัล ลันดิรีบาร์
‎- เห็นด้วย ‎- เห็นด้วย
‎เอนริเก้ วิลสัน มัลวาร์
‎ไม่ครับ
‎- ไม่ ‎- เอนริเก้
‎ซานติอาโก การ์ริโด บัลเดราส
‎- ไม่ครับ ‎- เอนริเก้
‎- ไม่ ‎- อีลอยซ่า เด เซลิส เฟร์เรร์
‎- ไม่ค่ะ ‎- ไม่
‎เช่นนั้นการประชุมกรรมการบริหารวาระพิเศษ ‎เพื่อหยั่งเสียงก็ได้ข้อสรุปแล้ว
‎ในเมื่อเสียงส่วนใหญ่ไม่เห็นด้วยกับญัตติถอดถอน
‎คุณวิกตอร์ เฮโนเวส เนอิร่า ‎จะเป็นประธานของเครือมัลวาร์ต่อไป
‎การประชุมครั้งนี้จะยุติเมื่อผู้ร่วมประชุม ‎ลงนามในรายงาน…
‎(ส. แห่ง ม. มีข้อความใหม่)
‎(ปาซีโอ เดล ปราโด อีกสิบนาที)
‎(วิกตอร์ เฮโนเวส)
‎ประท้วงแผนปฏิรูปบริการสุขภาพ
‎และการที่รัฐบาลขาดความเข้าใจ ‎ทั้งที่พวกเขาร้องเรียนมาอย่างต่อเนื่อง
‎(การประท้วงนโยบายปฏิรูปบริการสุขภาพล่าสุด)
‎ในตอนนี้ ตามตัวเลขที่ผู้จัดงานบอก
‎มีผู้ประท้วงจำนวน 400,000 คน
‎ฝ่ายรัฐบาลบอกว่าพวกเขามีเพียง 180,000 คน
‎เรากล้าบอกว่าตัวเลขหลังสุดนี้…
‎ฉันจะโทรหาท่านผอ. ท่านควรมาดูแลเรื่องนี้
‎อย่าโทรนะ
‎ตามที่ท่านผู้ชมสามารถเห็นได้จากอุปกรณ์ของท่าน
‎- ไม่มีเวลาแล้ว อัลเฟรโด ‎- อย่า ผมรับผิดชอบเอง
‎อะไรนะ
‎ระเบียบจะบีบให้เราต้องสลายการชุมนุม ‎ที่มีผู้ประท้วง 250,000 คน
‎มันเสี่ยงเกินไป อย่าโทรนะ
‎ค่ะ
‎เอาหมายเลขตราให้เราดู
‎การประท้วงเป็นอาวุธเดียวของเรา
‎ดังที่เห็นแล้ว ‎จนถึงตอนนี้การประท้วงเป็นไปโดยสงบ
‎บางทีนี่อาจจะเป็นการตอบโต้ ‎คำกล่าวอ้างของรัฐบาล
‎ที่ทำลายความน่าเชื่อถือของการประท้วง
‎และกล่าวหาว่าพวกเขาก่อจลาจล‎…
‎แปดนาที
‎กระนั้นเองในที่ชุมนุมก็มีตำรวจจำนวนไม่น้อย…
‎ให้พวกเขาตัดสินใจ อัลเฟรโด ‎แต่เราต้องโทรเดี๋ยวนี้
‎เราจะนั่งรออยู่หน้าทีวีไม่ได้
‎มีคนกำลังจะตายนะ
‎- เราไปได้แล้วใช่ไหม ‎- ทางเทคนิคแล้ว…
‎การประชุมยังไม่จบจนกว่าประธาน ‎จะเซ็นรับรองรายงานการประชุม
‎นี่คือใบหน้าที่เปี่ยมความหวัง ‎เรายังเห็นได้อีกด้วยว่าพวกเขาภาคภูมิใจ
‎ในความเข้มแข็งของขบวนประท้วง
‎ผู้คนเรือนหมื่นพร้อมใจกัน ‎ตะโกนสโลแกนของพวกเขา
‎รอสักครู่ค่ะ
‎ท่านผอ. อยู่ในสาย
‎เพื่อนนักข่าวกำลังเห็นภาพนี้ ‎ในเมืองหลวงของจังหวัดทุกแห่งทั่วสเปน…
‎เจ็ดนาที
‎ที่อาโตชาซึ่งการเดินขบวนเริ่มต้นเมื่อชั่วโมงก่อน ‎ก็ยังมีประชาชนเหลืออยู่
‎ฝูงชนจำนวนมหาศาลแน่นขนัด ‎อยู่ในปาซีโอ เดล ปราโด
‎ดูเหมือนจะมีผู้คนทยอยมาร่วมชุมนุมอย่างต่อเนื่อง
‎เรื่องนี้น่าจะเป็นความจริง ‎เพราะตำรวจท้องที่ได้ระบุว่า
‎พวกเขาไม่มีทางเลือกนอกไปจาก ‎การเปลี่ยนเส้นทางการจราจร…
‎บอกพวกเขา
‎หัวหน้านักสืบมาแล้วค่ะ
‎ครับท่าน
‎เราได้รับข่าวว่าจะมีการโจมตี
‎ที่ปาซีโอ เดล ปราโด
‎ในเจ็ดนาที
‎เกิดเรื่องบางอย่างขึ้น
‎รถตู้ตำรวจกำลังตรงเข้ามา
‎ดูเหมือนจะเกิดเหตุชุลมุนขึ้น
‎ตำรวจปราบจลาจลลงมาจากรถหุ้มเกราะ
‎พวกเขาอาจตั้งใจสลายการชุมนุม
‎แต่เรายังไม่ได้รับการยืนยันในเรื่องนี้
‎เรากำลังพิสูจน์ข้อมูลนี้อยู่
‎เดี๋ยวครับ เหมือนเจ้าหน้าที่จะพยายาม
‎สลายฝูงชนอยู่ครับ
‎อย่างน้อยก็ที่ปาซีโอ เดล ปราโด ‎โดยรอบน้ำพุเนปตูโน…
‎อีกครั้งนะครับ ตำรวจปะทะกับผู้ชุมนุม
‎ที่ปาซีโอ เดล ปราโด
‎เราเพิ่งได้รับข้อมูลว่าเหตุเกิดขึ้นที่ซิเบเลส ‎ตรงหน้าศาลากลาง
‎เรายังไม่ได้รับข้อมูลจากทางเจ้าหน้าที่
‎แต่เป็นที่แน่ชัดแล้วว่าการประท้วง ‎แผนปฏิรูปบริการสุขภาพในมาดริด
‎จะถูกปราบปรามด้วยการใช้กำลัง
‎นี่เป็นการตอบโต้ที่ไม่สมเหตุผลอย่างที่สุด
‎ดังที่เรากล่าวไป
‎จวบจนถึงตอนนี้การประท้วงเป็นไปอย่างสงบสันติ
‎ตำรวจปราบจลาจลกำลังใช้ความรุนแรง
‎และในหลายจุดประชาชนก็วิ่งกันอย่างอลหม่าน
‎เราเห็นคนจำนวนมากล้มลงและถูกตี
‎ถึงแม้จะมีผู้ประท้วงบางคนขัดขืน
‎และเข้าเผชิญหน้ากับตำรวจปราบจลาจล
‎แต่ผู้คนส่วนส่วนใหญ่ต่างพากัน ‎วิ่งหนีจากความรุนแรง…
‎เดี๋ยวนะครับ เราเห็นคนนอนแน่นิ่งอยู่บนพื้น
‎ร่างนั้นถูกทิ้งไว้กลางฝูงชนที่ไหลบ่า
‎เขายังไม่ขยับเคลื่อนไหว
‎และไม่ตอบสนองต่อเจ้าหน้าที่ที่เดินเข้าไป
‎เพื่อดูว่าเขาปลอดภัยหรือไม่
‎มันช่างเจ็บปวดใจจริงๆ
‎ที่ต้องเห็นภาพเหตุการณ์สดน่าเศร้า…
‎ผู้ประท้วงที่ล้มลงไปยังไม่ได้สติ
‎เขาไม่ขยับเลยแม้แต่น้อย ‎และไม่มีใครกล้าขยับตัวเขา
‎ตำรวจปิดพื้นที่บริเวณนั้นและเปิดทาง ‎ให้รถพยาบาลที่ใกล้ที่สุดเข้ามา
‎ฝูงชนส่วนใหญ่สลายตัวไปแล้ว
‎ตำรวจปิดล้อมพื้นที่รอบน้ำพุเนปตูโนได้สำเร็จ
‎รถพยาบาลตรงมาหาบุคคลที่ยังนอนแน่นิ่งอยู่
‎บราโว่
‎ส่งออกไป
‎วิกตอร์
‎ผมไม่รู้ว่าคุณทำได้ยังไง แต่…
‎ผมรู้ว่าคุณเล่นสกปรก
‎หวังว่ามันจะไปได้สวยแล้วกัน
‎คุณได้กลับมาทำงาน
‎เจอกันในที่ประชุมพรุ่งนี้
‎สักครู่นะครับ
‎เดี๋ยวผมโทรกลับ ขอโทษด้วย
‎วิกตอร์ โทรศัพท์ดังไม่หยุดเลย
‎- ผมมี… ‎- ไว้ก่อน ดาเนียล
‎ก็ได้ แต่บอกผมด้วยนะว่าคุณทำได้ไง
‎มีรายงานเกี่ยวกับเหตุเผชิญหน้า ‎ที่กำลังดำเนินอยู่ตามที่เราได้เห็นไปแล้ว
‎ที่ปาซีโอ เดล ปราโด
‎เราระบุตัวชายผู้เสียชีวิตรายแรก
‎ในการปฏิวัติสเปนได้แล้ว
‎เขาชื่อฮาเวียร์ ปิญาเรส อายุ 34 ปี
‎พ่อของลูกสองคนซึ่งมีอายุสามและห้าปี
‎เขามายังมาดริดเพื่อสนับสนุน ‎การประท้วงการให้บริการสุขภาพ
‎ผมเพิ่งคุยกับรัฐมนตรีกระทรวงต่างประเทศ
‎ถ้าพวกเขาต้องการหัวคุณ ผมคงให้ไปแล้ว ‎แต่ดีที่พวกเขาเปล่า
‎เวรเอ๊ย อัลเฟรโด คุณก่อเรื่องเข้าให้แล้ว
‎ไอ้ผังความเกี่ยวข้องใหม่ของคุณ ‎ทำผมต้องไล่ชี้แจงกับคนกี่คนรู้ไหม
‎สาม
‎ถ้ารวมท่านอธิบดีและรัฐมนตรีต่างประเทศ ‎ทั้งหมดก็เป็นห้า
‎คนหกคนรวมทั้งผมด้วยต้องช่วยกัน
‎กว่าจะทำให้เรื่องนี้เป็นเรื่องภายใน ‎และปกป้องคุณไว้ได้
‎มันจะดูมีเหตุผลถ้าอย่างน้อยคุณยืนยันได้ว่า
‎พวกเราไม่ได้เป็นต้นเหตุ
‎ที่ทำให้ผู้ประท้วงคนนั้นเสียชีวิต
‎พวกสื่อคิดแบบนั้น
‎ทุกคนคิดแบบนั้น
‎คุณรับรองเรื่องนั้นได้ไหม
‎- ข้อความบอกชัด… ‎- ข้อความอะไร
‎ข้อความนั่นบอกแค่ชื่อถนน คุณมีแค่นั้น
‎ผมจะถามอีกครั้งนะ
‎คุณยืนยันได้ไหมว่า ‎คุณไม่ได้เป็นต้นเหตุที่ทำให้คนเสียชีวิต
‎อุบัติเหตุสองครั้ง
‎ไอ้คลั่งฆ่าตัวตายหนึ่ง อีเมลสองฉบับ…
‎สาวกแห่งไมดาสของคุณ ‎แทบจะไม่มีตัวตนอยู่จริงๆ ด้วยซ้ำ
‎และบางทีก็อาจจะไม่มี
‎นักธุรกิจนั่นอาจมโนขึ้นมา
‎หรือไม่ก็คุณเอง อัลเฟรโด
‎และแบบนั้นแย่ยิ่งกว่า
‎คราวหน้าก่อนจะโทรให้บอกผมก่อน เวรเอ๊ย
‎ฉันซื้อไวน์ที่ไม่มีปัญญาจ่ายมา
‎ไม่เห็นจำเป็นเลย เข้ามาสิ
‎เรามีเรื่องต้องฉลองเพียบเลยนี่
‎คุณยังได้เป็นประธานต่อ คุณทำได้ไง
‎ผมไม่ได้ทำอะไรเลย
‎คุณออกไปข้างนอกทั้งเช้า แต่ไม่ได้ทำอะไรเหรอ
‎เอนริเก้ วิลสันเปลี่ยนใจ มันก็เท่านั้น
‎เขาแค่ขู่แต่สุดท้ายก็หงอ
‎มีอะไรหรือเปล่า
‎เปล่า
‎คุณควรจะดีใจจนเนื้อเต้นแล้ว
‎และผมก็ดีใจ
‎แต่เหนื่อยด้วย
‎คุณล่ะ
‎ฉันเหนื่อยค่ะ
‎คืนนี้เราควรนอนพักสักหน่อย
‎เรื่องนั้น…
‎เดี๋ยวเราก็รู้
‎ฉันรู้ว่าเกิดอะไรขึ้น
‎อะไร
‎คุณกลับมาเป็นเจ้านายฉันแล้ว
‎เรื่องของเรามันเลยต้องจบ
‎ไม่ตลกเลยนะ
‎ฉันกังวล
‎แต่ฉันตัดสินใจว่า…
‎ฉันจะใช้เวลาสองสามวัน ‎เพื่อคิดว่าฉันจะเอายังไง
‎เมื่อผู้ประท้วงมีอันตราย ‎การสลายฝูงชนคือหลักปฏิบัติมาตรฐาน
‎พวกเขาทำตามระเบียบการ ‎สำหรับเหตุการณ์ในลักษณะนี้
‎เราไม่มีข้อมูลเพิ่มเติม
‎ที่ฉันบอกได้ก็คือฉันจะไม่ลังเล
‎และจะหาตัวผู้รับผิดชอบ
‎- คะ ‎- ขอบคุณ
‎จริงหรือเปล่าที่ว่าสายสืบซึ่งดูแลความปลอดภัย ‎ในที่ชุมนุมได้รับแจ้งเหตุ
‎ว่าจะมีการก่อการร้าย
‎เรื่องหนึ่งที่เราแน่ใจคือ
‎กลุ่มหัวรุนแรงที่แทรกซึมการประท้วง ‎เป็นพวกแรกที่ก่อเหตุชุลมุน
‎ท่านรัฐมนตรีครับ เหตุชุลมุนที่ทำให้มีคนตาย ‎เกิดขึ้นหลังจากตำรวจเข้ามาเคลียร์พื้นที่
‎ทางตำรวจได้รับคำเตือนไปแล้ว
‎เรากำลังสืบสวนอยู่ แต่จากข้อมูลที่เรามี
‎คำเตือนดังกล่าวไม่เกี่ยวข้องกับ ‎เหตุการณ์น่าเศร้าที่ทำให้…
‎อัลเฟรโด…
‎ฉันให้ทุกคนกลับบ้านไปแล้ว
‎พวกเขาหมดกะตั้งแต่ก่อนหน้านี้
‎เราตระหนักถึงความร้ายแรงของเรื่องที่เกิดขึ้นดี
‎ฉันขอยืนยันว่าเรา…
‎คุณเองก็ควรพักนะ
‎ความตึงเครียดในสังคมและความเสียหาย ‎ในเรื่องนี้ส่งผลต่อสถาบันการปกครอง
‎เศรษฐกิจและประชาชนของเรา
‎ท้ายที่สุด ฉันอยากเน้นย้ำถึงการทำงานที่ไร้ที่ติ…
‎เราต้องอ้อมครับ
‎ถนนหลายสายถูกปิดตั้งแต่เมื่อคืน
‎ได้ข่าวไหมครับ พวกเขาทั้งเผารถ เผาถังขยะ…
‎เห็นว่ามีเผาสถานีตำรวจด้วย
‎เป็นเพราะหมอนั่นคนเดียว ผู้ประท้วงที่ตายคนนั้น
‎ขอโทษนะครับท่าน
‎ศุกร์หน้าคุณจะไปทานอาหารที่มอนเตสหรือเปล่า
‎ปกติคุณจะไปทุกวันศุกร์นี่นา
‎อะไรนะ
‎ผมนัดหมอเอาไว้
‎ตอนช่วงมื้อเที่ยงนะครับ
‎มันอยู่ใกล้ๆ มอนเตส ผมไปส่งคุณ
‎แล้วค่อยไปรับก็ได้
‎ได้สิ แบบนั้นก็ได้ ไม่ต้องห่วง
‎ที่เรามาได้ไกลขนาดนี้ไม่ใช่เพราะ ‎การจัดการที่ดี ความสามารถ
‎หรือหัวทางธุรกิจ
‎เรามาได้ไกลถึงขั้นนี้เพราะความซื่อสัตย์
‎ความซื่อสัตย์ต่อหลักการและผู้คน
‎บริษัทที่มีเกียรติเป็นหนี้ความซื่อสัตย์นี้ ‎ต่อสังคมที่โอบอุ้มมัน
‎มันต้องรับใช้แผ่นดินที่หล่อเลี้ยง
‎และเอล ออบเซอร์วาดอร์ เนซิออนแนล…
‎ก็คือวิธีการของเรา
‎เพราะอย่างนั้น
‎ขณะที่ผมเป็นประธานของเครือนี้
‎เราจะไม่ยอมแพ้ ‎หรือว่าต่อรองราคาของหนังสือพิมพ์
‎เราจะปกป้องแก่นสารที่แท้ของมัน
‎ซึ่งทำให้เราต่างจากคนอื่น
‎แพลตฟอร์มและเนื้อหาของเรา ‎คือสิ่งที่ทำกำไรได้มากที่สุด
‎เขาบอกคุณไหมว่าเกิดอะไรขึ้น
‎- เขาจะบอกฉันทำไม ‎- เนื้อหาไม่ใช่สิ่งที่นิยามเรา
‎แต่คือเอล ออบเซอร์วาดอร์
‎เอล ออบเซอร์วาดอร์…
‎นิยามเรา…
‎เพราะมันแสดงให้เห็นความมุ่งมั่นของเรา
‎และทำให้คนอื่นๆ
‎มองว่าเราเชื่อถือได้
‎อันโตนิโอ มัลวาร์รู้เรื่องนั้น
‎ตลาดรู้เรื่องนั้น
‎ทุกวันนี้ ทุกคนอยากซื้อหุ้นของเครือ
‎เพราะเราเชื่อถือได้
‎แน่ใจนะว่าไม่ต้องการอะไร
‎ไม่ครับ ผมไม่เป็นไร ขอบคุณ
‎นี่
‎ไปเถอะ
‎- คุณเป็นไรไหม ‎- ไม่
‎ผมต้องออกไปจากที่นี่
‎- ออกทางนี้ได้ด้วยเหรอ ‎- ใช่…
‎หายใจลึกๆ นะ
‎หายใจ เอาหลังพิงกำแพงไว้
‎อยากไปห้องฉุกเฉินไหมคะ
‎พาผมไปบ้านคุณ
‎พาผมไปบ้านคุณทีเถอะ
‎ได้ค่ะ
‎ทำให้เกิดข้อกังขาต่อหน้าที่ตำรวจในสังคม
‎และแรงกดดันของสังคมก็นำไปสู่การลาออก
‎ของผู้อำนวยการฝ่ายปฏิบัติการ ‎กรมตำรวจแห่งชาติ
‎ภายหลังการตายของฮาเวียร์ ปิญาเรส ‎ในการประท้วงเมื่อวานนี้
‎นี่คือซัลวาดอร์ ยากัว ประธานไอเอ็นอาร์พี
‎ท่ามกลางความไม่เท่าเทียมที่ลุกลาม
‎และการอวดโอ่ความมั่งคั่งอย่างน่ารังเกียจ
‎ตำรวจกลับอุทิศเวลาและทรัพยากรส่วนใหญ่
‎ซึ่งได้มาจากภาษีประชาชน ‎ไปกับการปกป้องทรัพย์สินส่วนบุคคล
‎(เราจะไม่ลืม)
‎(ฉันจะไม่ลืม)
‎สวัสดีครับ ขอดูบัตรประจำตัวด้วย
‎ขอโทษครับ คุณสายสืบ
‎(ความยุติธรรม)
‎(อยู่ในใจเราเสมอ คุณยอดเยี่ยมมาก)
‎(เราไม่เคียดแค้นแต่เราจะจำไว้)
‎(เราคือฮาเวียร์ ปิญาเรส)
‎ฆาตกร
‎วิกตอร์
‎มีอะไรเหรอ
‎ขอโทษที ผมไม่ตั้งใจจะทำให้คุณตื่น
‎- เป็นอะไรไหม ‎- ไม่
‎โมนิก้า…
‎อย่า…
‎อย่าคิดว่าผมไม่ใส่ใจคุณเลยนะ…
‎และผมไม่ได้…
‎คุณอยากให้ฉันไป
‎สักสองสามวัน
‎ผมขอเวลาสองสามวัน
‎ผมนึกว่าผมจะจัดการมันได้ ‎แล้วก็จะได้มองคุณพร้อมรอยยิ้ม
‎แต่ผมทำไม่ได้
‎ผมไม่ไหว
‎มันเกิด…
‎เรื่องบางอย่างกับชีวิตผมและผมต้องจัดการกับมัน
‎(ถูกสังหาร)
‎(ฮาเวียร์ ปิญาเรส ผู้เสียสละ)
‎("การปฏิวัติสเปน" ตึงเครียด)
‎เกิดการปะทะกัน
‎การปล้นชิง
‎มีคนเจ็บ 32 ราย
‎และมีผู้ถูกจับกุม 192 ราย
‎เหตุการณ์นี้เกิดขึ้นเมื่อวาน
‎วันที่สามหลังจากโศกนาฏกรรม ‎ของฮาเวียร์ ปิญาเรส
‎นั่นคือสิ่งที่เกิดขึ้นที่สเปนในวันที่ 25 ตุลาคมค่ะ
‎เราจะส่งท้ายกันด้วยข่าว
‎ขอบคุณที่รับชมนะคะ
‎ถ่ายทำเสร็จแล้ว
‎ขอบคุณทุกคน
‎เราถ่ายเสร็จแล้ว ขอบคุณ
‎จบงานแล้ว
‎แล้วเจอกันนะ
‎เป็นไงบ้าง โมนิก้า
‎เล่าหน่อย พวกเขายังเล่นงานคุณ ‎เพราะข่าวเรื่องบังโก้หรือเปล่า
‎เรารับมือไหวแน่
‎แน่ใจเหรอ ผมว่าคำวิจารณ์ของบางคน ‎มันก็ฟังดูน่าเชื่อถือนะ
‎คุณถูกความซับซ้อนทางการเงินหลอก และ…
‎นั่นแหละวิธีป้ายสีของพวกเขา
‎แหงล่ะ…
‎ตอนนี้คุณกับวาเลนเต้เป็นนักบุญผู้มีมโนธรรมแล้ว
‎เหมือนแหล่งข่าวของเอล ออบเซอร์วาดอร์
‎หุบปากเลย ไฮเม่
‎ไง ผมว่าจะโทรหาพอดีเลย
‎รู้ไหมว่าทำไมวาเลนเต้ถึงยอมออกความเห็น
‎ไม่…
‎ไม่รู้
‎หลุยส์ บอกทีว่าคุณแปลกใจ ‎ตอนที่เขาให้การยืนยันเรื่องข้อมูล
‎คุณแปลกใจเหมือนฉันใช่ไหม
‎โมนิก้า คุณคงยังไม่รู้ข่าวสินะ
‎ข่าวอะไร
‎อัลฟาดตายแล้ว
‎เขาถูกพบในสภาพใส่กุญแจมือ ‎และถูกยิงที่หลังศีรษะ
‎พวกนั้นไม่ได้ปิดข่าวด้วยซ้ำ
‎ไวจริงๆ เลยนะ
‎ผมเสียใจ
‎- มาที่นี่เถอะ ‎- ได้ค่ะ
‎(ไม่พบผลลัพธ์ที่ตรงกัน)
‎อย่ามาแตะต้องตัวฉัน
‎สอบสวนไปถึงไหนแล้ว
‎เรากรองผู้ประท้วงออกมา 87 ราย
‎มีแค่สี่คนเท่านั้นที่น่าสงสัย
‎น่าสงสัย นิดๆ
‎พวกเขาส่วนใหญ่เต็มใจให้การ
‎เราเพิ่งเลือกมาจากหนึ่งในห้า ‎ของคนที่เราระบุตัวได้
‎ซึ่งนั่นเป็นแค่สิบเปอร์เซ็นต์ของผู้ประท้วงทั้งหมด
‎ผมทราบแล้ว
‎รู้ไหมมันตลกตรงไหน
‎ไม่มีสักคนที่เชื่อว่าเรากำลังสืบสวน
‎เรื่องคำเตือนที่รั่วไปถึงหูสื่อ
‎พวกเขาคิดว่ามันคือข้ออ้างเพื่อปราบการจลาจล
‎แหงล่ะ ก็เราทำงานให้รัฐบาล
‎คิดว่าเป็นฝีมือใครคนหนึ่งในนั้นไหม
‎ไม่
‎เป็นข่าวดีจริงๆ ราอูล
‎ฉันเองก็มีข่าว
‎โชคดี อัลเฟรโด
‎เราระบุตัวชายที่ลานจอดรถได้แล้ว ‎เขาคืออดีตเพื่อนร่วมงานของดิเอโก้
‎ดิเอโก้ติดหนี้ค่ารถที่หมอนี่ซื้อให้เมื่อไม่กี่เดือนก่อน
‎เขาจ่ายใต้โต๊ะให้หมอนี่เป็นงวดๆ
‎ในซองนั่นคือเงินค่างวด…
‎มันไม่เกี่ยวกัน
‎จะเอาไงต่อคะ ให้ตามคนขับรถต่อไหม
‎ฉันมีคนต้องจับตาดูอีกเพียบ
‎และดิเอโก้ก็อาจจะแค่
‎ไปถ่ายหนักที่บ้านเฮโนเวสก็ได้
‎ผมต้องไปแล้ว
‎โทษทีลูกพ่อ ลูกทำพ่อตกใจ
‎พ่อลืมว่าผมอยู่ที่นี่ด้วยใช่ไหม
‎เปล่านะ มาร์กอส
‎พ่อกำลังคิดว่าเราน่าจะไปปีนเขากันวันเสาร์นี้
‎ลูกคิดว่าไง
‎เราไม่ได้ไปพักใหญ่แล้วนี่นา
‎สุดสัปดาห์นี้อยากไปปีนเขาไหม
‎พ่อเจอเส้นทางใหม่ที่เซโกเบีย มันสวยมาก
‎ลูกต้องชอบแน่
‎เอาไหม
‎พ่อจะพาไปส่งที่บ้านแม่นะ
‎เสาร์นี้ ห้ามลืมเด็ดขาด
‎พ่อจะไปรับตอนแปดโมง
‎(คลิปพิเศษ พบศพซาอิด อัลฟาด)
‎- เดี๋ยวนี้ดื่มต่อหน้าฉันแล้วเหรอ ‎- ใช่
‎เอาหน่อยไหม
‎เถอะน่า มันจะช่วยให้เขียนข่าวเสร็จ คอยดูสิ
‎สัปดาห์นี้มันห่วยแตก
‎ถูกเผง
‎- แด่อัลฟาด ‎- แด่อัลฟาด
‎เป็นคุณจะทำไหม
‎ทำอะไร
‎ทำแบบที่เขาทำ ทั้งที่รู้ว่าคุณจะต้องตาย
‎ไม่ล่ะ ผมไม่ได้เกิดมาเป็นฮีโร่
‎ถึงแม้ว่าความรู้สึกผิดอาจบีบคั้นเรา ‎ได้มากกว่าที่เราคิดก็เถอะ
‎เนอะ
‎ชายคนนั้นทำงานให้เผด็จการมาหลายปี
‎มีคนตายด้วยน้ำมือเขามหาศาล
‎บาปของผมเล็กกว่าเขามาก
‎แต่มันก็ยังทำให้ใจผมหนักอึ้ง
‎บาปอะไรทำให้ใจคุณหนักอึ้ง
‎- เล่าหน่อย ‎- เอาเป็นว่า…
‎งานของผมทำให้ผมต้องล้ำเส้น ‎บ่อยเสียจนผมไม่อยากจะยอมรับ
‎อัลฟาดอาจไม่ได้ทำเพียงเพราะรู้สึกผิด
‎งั้นเหรอ
‎ตอนที่ฉันอยู่ที่นั่น…
‎ฉันรู้สึกเหมือนว่าเขาอยากจะ…
‎เติมความหมายให้ชีวิต ให้กับมรดกของเขา
‎และหาเหตุผลให้เรื่องทั้งหมดนี่
‎แล้วคุณล่ะ
‎ช่วงนี้คุณมีบาปที่ทำให้ใจหนักอึ้งด้วยหรือเปล่า
‎นี่คุณก็จะทิ้งผมไปหาเขาแล้วล่ะสิ
‎ฉันว่าเขากำลังตีจาก
‎ฉันมันขี้แพ้จริงๆ เลย
‎แม่ฉันก็พูดเหมือนกัน
‎แม่บอกด้วยว่ามันจะย้อนมาเล่นงานฉันเอง
‎ฉันทำอาหารแช่ไว้ให้ดีไหมคะ
‎กลอเรีย…
‎เมื่อวานผมเห็นคุณคุยกับดิเอโก้ ‎ทางกล้องวงจรปิด
‎คุณคุยอะไรกัน
‎ไม่รู้สิคะ ก็คุยไปเรื่อย ฉันจำไม่ได้ด้วยซ้ำ
‎แต่คุณคุยไปเรื่อยได้นานจังเลยนะ
‎สัญญาได้ไหมคะว่าถ้าฉันบอกคุณจะไม่พูดต่อ
‎ผมสัญญา
‎เขาถามเรื่องแฟนใหม่คุณ นักข่าวคนนั้น
‎เขาถามอะไร
‎เขาอยากรู้ว่าเธอย้ายเข้ามาอยู่หรือเปล่า
‎ถ้าคุณไม่อยู่ เธอจะมาที่นี่ไหม…
‎เท่านั้นแหละค่ะ
‎เข้าใจแล้ว
‎- ให้ฉันทำอะไรให้กินไหม ‎- ไม่รู้สิ กลอเรีย
‎ผมจะกลับมาให้ทันคุณทานเสร็จนะครับ
‎อะไรนะ
‎ผมมีนัดกับหมอ ที่บอกเมื่อวันก่อนไง
‎ได้เลย
‎(มอนเตส เด กาลิเซีย)
‎ถึงคุณเฮโนเวสที่รัก
‎คุณเคยสงสัยไหมว่าทำไมคุณถึงได้อยู่ในจุดที่คุณอยู่
‎เหตุใดคุณถึงได้ครอบครองอำนาจระดับนั้น
‎คุณเชื่อจริงๆ หรือว่า ‎คุณได้ตำแหน่งมาเพราะตัวเอง
‎คุณเฮโนเวส มีคนฝากมันถึงคุณ
‎ใครเป็นคนให้คุณไว้
‎ไม่รู้สิครับ แค่หนุ่มคนหนึ่ง
‎ยังไงก็ตาม ‎ระหว่างที่คุณทานอาหารอย่างเอร็ดอร่อย
‎เรายังคงทำงานต่อไปอยู่ใกล้ๆ คุณ
‎เพื่อคุณ
‎ออกมาที่ถนนและตื่นตากับผลงานคุณสิ
‎เรียกรถพยาบาล
‎นั่นโทนี่ ลูกชายของเพื่อนบ้าน
‎เร็วเข้า เรียกรถพยาบาล
‎คุณยังคิดหรือเปล่าว่าจะชนะเราได้
‎จะมีเหยื่อรายใหม่ในวันที่ 31
‎และทุกๆ ห้าวันหลังจากนั้น ‎จนกว่าคุณจะสิ้นลมหรือสิ้นวาสนา
‎คิดดูแล้วกัน คุณเฮโนเวส
‎ในโลกที่ผู้แข็งแกร่งถึงอยู่รอด
‎ใครจะเป็นคนคนนั้น
‎ไม่ช้าก็เร็วคุณจะเข้าใจ
‎เราคือผลลัพธ์ของการคัดสรรทางสังคม
‎คือจุดสูงสุดทางธรรมชาติของระเบียบ ‎ที่คุณและทุกคนยอมรับ
‎เราคืออนาคต
‎เราคือสิ่งที่ไม่อาจหลีกเลี่ยง
‎ด้วยความเคารพ
‎สาวกแห่งไมดาส
‎ก็องเต้
‎เห็นว่าเขามา
‎- ยินดีต้อนรับ ‎- คุณนักสืบ
‎ผมดูแลเอง ตูโช ขอบคุณ
‎คุณเฮโนเวส
‎คุณเอาจดหมายมาไหม
‎ครับ
‎ขอบคุณ
‎อาคารที่อยู่เหนือร้านอาหารนั่น ‎มีระเบียงดาดฟ้าขนาดใหญ่
‎ซึ่งเด็กคนนั้นมักไปเล่นเป็นประจำ
‎แต่นั่นแหละ ทุกอย่างบ่งชี้ว่ามันเป็นอุบัติเหตุ
‎และผมก็ไม่เชื่อว่าจดหมายฉบับนี้จะพิสูจน์อะไรได้
‎แล้วดิเอโก้ล่ะ เขานัดหมอไว้จริงหรือเปล่า
‎เรากำลังสืบอยู่
‎เรากำลังแกะรอยมือถือเขา
‎เพื่อความแน่ใจ
‎- คุณติดตามเขานี่ ‎- ฟังนะ…
‎ตอนนี้สิ่งที่เรารู้มีแค่
‎คนขับรถของคุณไปที่บ้านคุณ ‎และคุยกับแม่บ้านของคุณ
‎ที่เขาทำมันก็สมกับเป็นผู้คุ้มกันดี
‎เขารู้ล่วงหน้าว่าผมจะไปกินอาหารที่นั่น
‎เขาขับรถพาผมไป ไปหาหมอ ‎แล้วกลับมาหลังจากเกิดเรื่อง
‎เดี๋ยวเราก็รู้ว่าเขาไปหาหมอจริงไหม
‎- เขาขับมาส่งคุณหรือเปล่า ‎- ใช่
‎ผมบอกว่าผมมาให้การเรื่องอุบัติเหตุ
‎ดีแล้ว ให้เขาคิดแบบนั้นต่อไป
‎(เหยื่อรายที่ห้า 26 ต. ค. 2020 ‎มอนเตส เด กาลิเซีย)
‎ไปดื่มเบียร์กันเถอะ
‎ผมรู้ว่าในตอนแรกมันอาจดูเหมือนเร่งรีบ
‎แต่ผมรับรองว่ามันจะช่วยให้คุณ ‎ก้าวข้ามเรื่องเลวร้ายไปได้แน่
‎นี่คือพ่อแม่ของโทนี่
‎วิกตอร์ เฮโนเวสคนนี้ไปกินอาหารที่มอนเตส
‎เขามาให้ปากคำครับ
‎ขอบคุณมากครับ
‎ทีนี้ถ้าไม่มีอะไรแล้ว…
‎คุณรู้สึกหรือเปล่าว่าสาวกแห่งไมดาส ‎รู้จักพวกเราเป็นอย่างดี
‎พวกเขารู้วิธีการทำงานของตำรวจ วิธีติดต่อคุณ
‎พวกเขารู้ว่าระบบมันทำงานยังไง
‎คุณหมายถึงจดหมายเหรอ
‎ทุกอย่าง
‎ผมกำลังพูดถึงความสามารถ
‎ในการก่อคดีโดยไม่เป็นที่สังเกต
‎ด้วยการทำให้เหยื่อเหมือนศพทั่วไปที่ตายรายวัน
‎ผมกำลังพูดถึงความโปร่งใส ‎ในการกระทำของพวกมัน
‎แน่นอนว่าพวกมันคือกลุ่มอาชญากร
‎แต่สำนวนการเขียนนั่น ‎มันเหมือนพวกนักปฏิวัติยุคเก่า
‎เหมือนพวกเขาคือกองกำลัง ‎ที่เกิดขึ้นเพราะการปฏิวัติสเปน
‎- จะบอกว่ามันมีอุดมการณ์เหรอ ‎- ผมไม่รู้ ก็อาจใช่
‎ถ้าใช้คำของพวกมัน ‎พวกมันเพียงสร้างธุรกิจชั้นยอด
‎จริงไหม
‎จ่ายเงินแลกกับมโนธรรม
‎ผมถามตัวเองอยู่ตลอดเลยว่า
‎ที่พวกนั้นเจาะจงเลือกคุณเป็นเพราะ
‎คุณคือนักธุรกิจที่มีมโนธรรมหรือเปล่า
‎ผมตามคุณไม่ทัน คุณนักสืบ
‎ทำธุรกิจก็เรื่องหนึ่ง
‎แต่ฆ่าคนมันเป็นอีกเรื่อง
‎สาวกแห่งไมดาสไม่คิดว่า ‎การฆ่าเพื่อเงินจะแตกต่างอะไร
‎กับการปล่อยให้คนตายเพื่อรักษาเงินนั้นไว้
‎ถ้าคุณจะสื่อว่าผมควรจ่าย
‎เพราะคุณไม่อาจหยุดยั้งการสังหารหมู่ได้ ‎ก็ช่วยพูดมาตรงๆ เถอะ
‎ผมไม่ได้จะสื่อแบบนั้น
‎ความตายของเด็กกระทบใจเราเหมือนกัน
‎คุณได้หยุดคิดบ้างไหมว่าเพื่อวางแผนฆ่าคนพวกนี้
‎พวกมันจ่ายเงินไปมากน้อยแค่ไหน
‎แทนที่จะสอบสวนการปฏิวัตินั่น ‎ไปหาตัวคนที่มีเงินมากขนาดนั้นดีกว่า
‎เรากำลังทำอยู่ เชื่อผมเถอะ
‎คุณมีใครในใจไหมล่ะ
‎บทสนทนานี้มันไร้ประโยชน์ ‎ไปทำหน้าที่ของคุณเถอะ คุณนักสืบ
‎ขอโทษด้วย ผมไม่พกเงินสด
‎บางครั้งการมีชีวิตมันก็ยาก
‎ผมขอโทษด้วยนะครับ
‎มันบังเอิญชะมัด วันเดียวกับนัดของผมเลย
‎มันคงเลวร้ายน่าดู
‎ไม่ต้องคิดมากหรอก
‎- ครับ ‎- อยู่กับดิเอโก้ไหม
‎ใช่…
‎ฟังให้ดี อย่าพูดอะไรเชียว
‎เราแกะรอยโทรศัพท์เขาแล้ว ‎เขาไม่ได้ไปหาหมอ
‎เขาไปเพนท์เฮาส์ของคุณมา
‎- กำลังจะกลับบ้านหรือเปล่า ‎- ครับ
‎อีกไกลแค่ไหน
‎ไม่มาก
‎วิเศษ อย่าทำอะไรนะ คุณเฮโนเวส
‎ผมจะส่งสองทีมไปจับตัวเขา ‎อีกไม่กี่นาทีพวกนั้นน่าจะไปถึง
‎- เข้าใจไหม ‎- ครับ
‎ตอนนี้ที่คุณต้องทำคือนิ่งเข้าไว้
‎ทำเหมือนผมไม่เคยโทรมาหาคุณ
‎โอเค
‎- เอาไว้คุยกันนะ ‎- ได้ครับ ขอบคุณ
‎พรุ่งนี้ให้มากี่โมงดีครับ
‎ผมยังไม่รู้ เดี๋ยวโทรบอกนะ
‎ได้ครับ
‎ดิเอโก้ มีเวลาสักแป๊บไหม
‎ครับผม
‎คุณรู้ใช่ไหมว่ามันจะเกิดอะไรขึ้น
‎หือ
‎คุณรู้เรื่องเด็กคนนั้น
‎รู้เรื่องอะไรครับ
‎คุณพาผมไปร้านอาหารนั่น ‎เพราะคุณทำงานให้พวกมัน
‎หมายถึงใครครับ
‎สาวกแห่งไมดาส
‎ผมไม่รู้เรื่องไมดาสอะไรนั่นเลย
‎เหรอ คุณไม่รู้
‎วันก่อนคุณไปทำอะไรที่บ้านผม
‎อย่าอ้างเรื่อง "รายงาน" เชียวล่ะ ‎คุณอยู่ที่นั่นตั้ง 45 นาที
‎- คุณถามถึงโมนิก้าทำไม ‎- คุณพูดเรื่องอะไรน่ะ
‎บอกความจริงผมมา
‎- ผมพูดจริง… ‎- บอกผมมา
‎ทำไม คุณจะทำอะไรผม
‎คิดว่าตัวเองเป็นใครวะ ไอ้เวรเอ๊ย
‎คิดว่าจะหยามฉันได้เหรอ
‎พวกมันเป็นใคร ไอ้ชาติชั่ว พวกมันเป็นใคร
‎คุณบ้าไปแล้ว
‎- บอกมา ‎- ผมไม่รู้
‎- บอกมา ไอ้เวร ‎- ผมไม่รู้
‎พวกมันติดต่อแกยังไง
‎บอกความจริงมาซะ
‎ผมไม่รู้…
‎บอกความจริงมา
‎ผมไม่รู้…
‎ท่านผู้บริหารทั้งหญิงและชาย
‎วันนี้ผมเรียกพวกคุณมาเพื่อแจ้งให้ทราบว่า
‎ผมคือสัตว์ร้ายขนดก…
‎เคล็ดลับของกอล์ฟ…
‎อยู่ที่ลูกไดรฟ์
‎และการวางก้น โอเคนะ
‎คุณต้องยื่นก้นออกไป และ…
‎ชอบไม้ผมไหม ชอบไม้กอล์ฟผมหรือเปล่า
‎เหรอ อยากแตะไหม
‎สวัสดีจากฟากฟ้า
‎ผมทำแค่นั้นแหละ
‎ผมไม่ได้ขโมยอะไร
‎ผมไม่ได้ทำร้ายใคร
‎คุณใช้บ้านเจ้านายมานานแค่ไหนแล้ว
‎ห้าหรือหกเดือนครับ…
‎หลังเริ่มทำงานกับเขาไม่นาน
‎ผมทำแค่ไม่กี่ครั้ง
‎คุณได้ส่งคลิปให้ใครบ้างหรือเปล่า
‎แค่เพื่อนร่วมงานสองสามคน ส่งเอาฮา
‎บางทีก็อึ๊บสาวที่นั่น
‎ทำเหมือนเป็นบ้านผม
‎อะไร
‎ทำแบบนั้นมันไม่ดีตรงไหน
‎ให้หมอนั่นใช้คนเดียวก็เสียเปล่า
‎หมอนั่นมันน่าเบื่อจะตาย
‎เขาอาจนิสัยดี เป็นมิตร แต่เขาเครียดตลอด
‎ไอ้คนจองหองนั่น มรดกทำให้เขาสำคัญตัว
‎แต่มันเป็นมรดกส้มหล่นทั้งนั้น
‎คุณรู้ไหมว่าเจ้านายคุณ
‎ติดตั้งกล้องนิรภัยเอาไว้ ‎ในบ้านเฮโนเวสเมื่อไม่นานมานี้
‎คุณรู้ไหม
‎ไม่ครับ แต่ผมไม่สน เข้าใจไหม
‎ผมไปได้หรือยัง
‎ผมจะไปแจ้งความที่สถานีตำรวจ
‎ไอ้ขี้แพ้…
‎ถ้าแกเข้าใกล้สถานีตำรวจเกิน 100 เมตร ‎ฉันเล่นแกหัวแบะแน่
‎ไม่ต้องห่วง เขาไม่แจ้งความหรอก
‎คุณจะทำแบบนั้นอีกไม่ได้นะ คุณเฮโนเวส
‎ถ้าคุณมีคำถามหรือข้อสงสัย
‎โทรมาบอกผม เข้าใจไหม
‎ไปพักได้แล้ว
‎คุณต้องพักหน่อย
‎ผมหาคนขับรถไปส่งให้แล้ว
‎พ่อครับ ตอนขากลับเราแวะทะเลสาบได้ไหม
‎ได้สิ แต่นั่นคืออ่างเก็บน้ำ
‎มาร์กอส
‎มาร์กอส ไม่เป็นไรนะ
‎ขอพ่อดูแผลหน่อย อย่าขยับขานะ
‎ขอล่ะ…
‎มาร์กอส ขอพ่อดูแผลหน่อย
‎มาร์กอส ให้พ่อดูแผลนะ
‎มาร์กอส ให้พ่อดูขา…
‎ผมขอโทษครับพ่อ
‎ยกโทษให้พ่อนะลูก
‎ยกโทษให้ด้วย
‎พ่อไม่ได้ต้องการมันเลย
‎มรดกนั่น…
‎พ่อไม่อยากจะต้องแบกรับเรื่องพวกนั้น
‎ไม่เป็นไรครับพ่อ ผมรู้ว่าพ่อยุ่งกับงาน
‎เจอกันวันพุธนะ
‎กอดพ่อหน่อยได้ไหม
‎- บาย ‎- บาย
‎มาร์กอส…
‎ห้ามบอกแม่ล่ะ
‎พ่อขอ
‎ผมมีเรื่องต้องบอกคุณ
‎เข้าเรื่องมาเลย
‎ทุกคนเหนื่อย และหงุดหงิด ทุกคนเลย
‎เรากดดันกันมาก อัลเฟรโด
‎หมายถึงเรื่องการสืบสวน นาตาเลีย
‎ผลชันสูตรของเด็กพบว่ามีร่องรอยการต่อสู้
‎แต่มันก็ยังสรุปไม่ได้
‎เขาอาจได้มาระหว่างวิ่งเล่น ‎ที่โรงเรียนในตอนเช้า
‎เราจะไล่สอบปากคำต่อ แต่เท่าที่ถามมา ‎แม้แต่เพื่อนบ้านก็ยังไม่เห็นอะไร
‎ทุกคนในเมืองนี้ดูจะยุ่งเกินไปแล้ว
‎นี่มันเรื่องบ้าอะไรกันแน่ นาตาเลีย
‎เราไม่เจออะไรเลยได้ไง
‎บอกฉันทีว่าฉันทำพลาดตรงไหน
‎ฉันกำลังเสียสติ ‎หรือว่าสาวกแห่งไมดาสมันคือพระเจ้า
‎บางทีฉันอาจควรวางมือแล้วให้เธอรับช่วงต่อ
‎มันจะช่วยให้คุณหลับสนิทขึ้นไหม
‎มีคนตายแล้วห้าคน นาตาเลีย
‎มีศพห้าศพ
‎รายเมื่อวานเป็นเด็กด้วย
‎เราทำทุกอย่างที่ทำได้แล้ว
‎เรากำลังทำเกินกว่าระเบียบ
‎เกือบ 50 คนที่มาทำงานนี้ ‎ทุกคนต้องทำงานเกินเวลา
‎- ทุกคน… ‎- มันเปล่าประโยชน์
‎คุณเองก็ไม่ใช่พระเจ้านะ
‎ฉันหรือคนอื่นๆ จะไปทำอะไรได้อีก
‎แต่เราต้องเปลี่ยนอะไรบ้าง
‎เพราะทั้งหมดนี้มันไร้ประโยชน์ ‎ถ้าเกิดเราไม่สามารถหยุดยั้ง
‎ไม่ให้ผู้บริสุทธิ์ต้องตายอีก มันก็ไร้ประโยชน์
‎ค่ะ…
‎ไว้คุณเย็นเมื่อไหร่เราค่อยคุยกัน
‎เราจะหยุดการตาย
‎เราจะจ่าย
‎แล้วเราจะตามเงินไปจับกุมพวกมัน
‎แบบนั้นอย่างน้อยเราก็ยับยั้งการฆ่าครั้งต่อไปได้
‎(คำบรรยายโดย: วรพล ถาวรวรานนท์)